FCA12
Recurs contenciós administratiu contra disposició de caràcter general iniciat directament per demanda. (article 45.5 LJCA)

A LA SALA CONTENCIOSA ADMINISTRATIVA 
O
AL JUTJAT CONTENCIÓS ADMINISTRATIU

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se al Jutjat), en nom d .................., representació que acredito mitjançant l’escriptura de poder adjunta que presento, comparec davant d’aquesta Sala / d’aquest Jutjat i, 

MANIFESTO:
1.	Que en data ........ s’ha publicat en el BOE / DOGC / BOP el Decret ........, de ............, mitjançant el qual es regula ................ (determineu el tipus i contingut de la disposició de caràcter general).
2.	Que contra els articles ............ (si s’impugna la totalitat de la disposició, no serà necessari determinar els articles impugnats) interposo recurs contenciós administratiu, i, en compliment del que disposa l’article 45.2 de la LJCA:
a)	adjunto com a document núm. 1 l’escriptura de poder que acredita la representació amb què comparec.
b)	adjunto com a document núm. 2 el document que acredita la legitimació de la part actora (imprescindible quan la té per haver-la-hi transmès altri per herència o qualsevol altre títol).
c)	adjunto com a document núm. 3 el certificat que acredita el compliment dels requisits exigits per interposar aquest recurs contenciós administratiu (imprescindible quan es tracta de persones jurídiques, d’acord amb les normes o estatuts que els siguin d’aplicació, excepte si s’han incorporat o inserit dins de l’escriptura de poder).
3.	Que l’article 45.5 de la LJCA admet que el procés que tingui per objecte impugnar una disposició general s’iniciï amb l’escrit de demanda. Aquesta part opta per aital possibilitat i, mitjançant aquest escrit, formalitzo la demanda basada en els fets i fonaments de dret següents:

FETS

1.	...

2.	...

FONAMENTS DE DRET

FONAMENTS JURÍDICS PROCESSALS
1.	Jurisdicció i competència. Article 1 de la LJCA: l’ordre jurisdiccional contenciós administratiu coneix de les pretensions que es dedueixin en relació amb les disposicions generals de rang inferior a la llei. Es dedueix una pretensió contra el Decret ...............
2.	Article 8.1 / 8.2 / 8.3 de la LJCA sobre la competència dels jutjats contenciosos administratius (o bé 9 per a les competències dels jutjats centrals, 10 per a les competències de les sales dels TSJs, 11 per a les competències de la Sala de l’AN, o 12 per a les competències de la Sala del TS) sobre la matèria regulada per l’esmentat Decret .....................
3.	Capacitat processal i legitimació. Articles 18 i 19 de la LJCA: el recurrent té capacitat processal i legitimació per demandar, atès que ...................
4.	Impugnabilitat de la disposició. Article 25 de la LJCA, per tractar-se d’una disposició de caràcter general aprovada per ................ i ser de rang inferior a la llei.
5.	Pretensions que s’exerceixen. Article 31 de la LJCA: el demandant pot pretendre la declaració de no ser conforme a dret i, si s’escau, l’anul·lació dels actes i disposicions susceptibles d’impugnació.
6.	Termini d’interposició del recurs. Article 46.1 de la LJCA: el termini per interposar el recurs contenciós administratiu és de dos mesos comptats des de l’endemà de la publicació de la disposició impugnada. En haver-se publicat la disposició impugnada en el BOE / DOGC / BOP de ..........., el termini per a la interposició finalitza el dia ...... . Aquest escrit es presenta abans de la data esmentada i, per tant, dins de termini.
7.	Costes processals. Article 139.1 de la LJCA, sobre les costes a la primera instància (recordeu que l’article preveu la no imposició de costes si l’òrgan jurisdiccional aprecia i raona que el cas presenta seriosos dubtes de fet o de dret, raonament que ja podeu avançar o facilitar en aquest apartat, si ho considereu oportú).

FONAMENTS JURÍDICS MATERIALS
8.	Fons de la qüestió. Article ........... de la ...........

Per això, 

SOL·LICITO:
1.	Que admeteu aquest escrit amb les còpies i els documents que hi annexo.
2.	Que tingueu per interposat recurs contenciós administratiu contra la disposició de l’Administració que he esmentat en la manifestació primera d’aquest escrit.
3.	Que, prèviament efectuats els tràmits preceptius, i a l’empara del que disposa l’article 48.5 de la LJCA, reclameu a l’organisme esmentat l’expedient d’elaboració de la disposició impugnada, el qual heu de posar-me de manifest per cinc dies per formular al·legacions.
4.	Que tingueu per presentada la demanda i, prèviament efectuats els tràmits preceptius, dicteu sentència per la qual estimeu el recurs i declareu nul·la / anul·leu / revoqueu i deixeu sense efecte la disposició objecte de recurs, amb expressa imposició de les costes a l’Administració demandada (tret d’haver al·legat en el fonament 6 la no concurrència).

ALTRESSÍ PRIMER DIC:	Que m’interessa la recepció a prova d’aquest procés (en aplicació del que disposa l’article 57 LJCA, la part actora pot demanar per altressí que el recurs es decideixi sense necessitat de rebre el plet a prova ni tampoc vista o conclusions), sobre els punts de fet següents: 
a)	...
b)	...

Per aquest motiu, i en compliment del que disposa l’article 60 de la LJCA, indico a continuació els mitjans de prova que, a l’empara del que disposa l’article 284 de la LEC, proposo per a la seva pràctica:

I.	Documental. Prevista a la LEC, a la qual es remet l’article 60.4 de la LJCA, consistent en els documents que s’adjunten com a núm. .... d’aquest escrit de demanda.

II.	Documental. Prevista a la LEC, a la qual es remet l’article 60.4 de la LJCA, consistent que es tingui per íntegrament reproduït l’expedient administratiu instruït per .................

III.	... (per a la resta de possibles proves proposables, podeu consultar el formulari de demanda genèrica FCA22).

Per això, 

SOL·LICITO: Que tingueu per feta la sol·licitud de recepció del procés a prova, a l’empara del que disposa l’article 60.1 de la LJCA, que declareu la pertinència de les proves que he proposat i que ordeneu practicar-les.

ALTRESSÍ SEGON DIC: En compliment del que disposa l’article 42.2 de la LJCA, la quantia d’aquest recurs ha de ser considerada com a ...........

Per això, 

SOL·LICITO: Que tingueu per feta la manifestació anterior als efectes legalment establerts.

ALTRESSÍ TERCER DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:

“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............